Pildimäng: aerofotod tuvastatud! – Propastop
29.10.2023
Oktoobrikuu pildimängus kutsusime tuvastama nelja aerofoto tegemise kohta.
Foto 1:
Õige vastus: Gaza
Pildi leiab Google Lens pildiotsinguga.
Foto 2:
Õige vastus: pilt ei kujuta reaaslet linna, vaid on genereeritud tehisaru poolt.
Foto ei tule esile ühegi pildiotsinguga. Ent lähemal uurimisel võib näha kõveraid maju ja viltu jooksvaid aknaridu (tähistatud punase ringiga), mis on üpris kindel tunnus tehisaru poolt loodud piltidest.
On olemas ka veebitööriistu, mis aitavad tuvastada AI genereeritud pildi, paraku ei ole needki kõikvõimsad.
Foto 3:
Õige vastus: Soledar
Sellegi pildi leiab Google Lens.
Foto 4:
Õige vastus: Bohorodõtšne
Selle pildi juures guugeldamine ei toimi. Küll aga leiab otsitava Yandex pildiotsing. Seega tasub pilte otsides silmas pidada, et katsetada tuleb eri tööriistu, nende võimekus on erinev ja sõltub tihti ka foto algse avaldamise keskkonnast (antud juhul Vene somekeskkond VK).
Suur tänu kõigile, kes lahendust leidma vaevusid. Varasemad sarnased ülesanded leiad otsisõnaga “Pildimäng” või samanimelisest rubriigist.